El projecte ‘La mar de Sagunt’ comença en el CEIP Cronista Chabret
06 de març 2020

![](/media/m1yjos1z/84_c_cofre-la-mar-de-sagunt-en-el-ceip-cronista-chabret-2.jpg)  
  

El projecte, batejat com ‘La mar de Sagunt’, i impulsat per la Fundación Oceanogràfic, amb la col·laboració de l'Ajuntament de Sagunt i el Cefire local, és una activitat per a tots els escolars del municipi, que gira al voltant d'un cofre, que serà acollit en diferents centres educatius, com el CEIP Cronista Chabret, on comença esta iniciativa amb la instal·lació en l'escala central d'un escenari decorat amb motius marins. Este projecte treballarà continguts de manera transversal, des de totes les assignatures, per a promoure una millor actitud en relació amb la mar.

  

El cofre, que conté una botella de cristall reciclat, cintes de cartolina que simulen posidònia oceànica, ous de tauró, restes de posidònia i os de sépia, és una eina de divulgació que oferirà continguts biològics i ecològics a més de 1.500 estudiants, que estendran les seues bones propostes a professors, familiars i amics.

  

![](/media/xhdf2qc3/84_c_cofre-la-mar-de-sagunt-en-el-ceip-cronista-chabret-3.jpg)  
![](/media/qhnprdkl/84_c_cofre-la-mar-de-sagunt-en-el-ceip-cronista-chabret-4.jpg)  

Els estudiants del primer col·legi a rebre'l, el CEIP Cronista Chabret, han decorat un espai en el seu centre dedicat al món marí, en el qual tots els elements simulen animals i plantes aquàtiques, realitzats tots ells amb material reciclat. Els escolars han transformat garrafes d'aigua en closques de tortugues marines, botelles en meduses i plats d'un sol ús en cavallets marins.

  

Les propostes dels escolars es donaran a conéixer el 5 de juny, Dia del Medi Ambient, en el Centre d'Educació Ambiental de la Comunitat Valenciana (CEACV Sagunt).​

![](/media/m1hjmr3s/84_c_cofre-la-mar-de-sagunt-en-el-ceip-cronista-chabret-1.jpg)  
  
  

  

​

*   [](http://www.facebook.com/sharer.php?u=https://aytosagunto.es/va/actualitat/el-projecte-la-mar-de-sagunt-comenca-en-el-ceip-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/el-projecte-la-mar-de-sagunt-comenca-en-el-ceip-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-la-mar-de-sagunt-comenca-en-el-ceip-cronista-chabret/ "Linked In")
*   [](mailto:?body=https://aytosagunto.es/va/actualitat/el-projecte-la-mar-de-sagunt-comenca-en-el-ceip-cronista-chabret/)